**3. Vazmena nedjelja u godini „C“ [[1]](#footnote-1)**

Obnovljeni mladošću Duha, uputimo Bogu iskrene molitve. Recimo zajedno:

**Daj da te proslavimo, Gospodine!**

1. Bože, i danas Crkva mora birati između tebe i svijeta: daj da odgovori poput Petra, molimo te:
2. Bože, i danas neki članovi Crkve mučenički šire ruke: daj da budu radosni zbog svjedočenja, molimo te:
3. Bože i ove godine Crkva je pomlađena novim krštenicima i pootvrđenicima: daj da poslušni Duhu Svetom ispune svijet svjedočanstvima Evanđelja, molimo te:
4. Bože, potakni naše prvopričesnike i potvrđenike, kao i ostale mlade da ostanu u trajnom savezu s tvojim Sinom Isusom, molimo te:
5. Prosvijetli pameti i srca kardinala da budu otvoreni glasu Duha Svetoga, da Crkva dobije papu koji će tvoj narod voditi svjetlom evanđelja, molimo te:
6. Bože, daj našim pokojnicima milost sudjelovanja u pobjedničkoj pjesmi spašenih na nebesima, molimo te:

Hvala ti, Bože, za milost sudjelovanja na ovoj Isusovoj gozbi. Primi naše molitve i dovedi nas na svoju vječnu gozbu u nebu. Po Kristu, Gospodinu našem. Amen.

1. *Sveopće molitve vjernika ( Nedjelja A,B,C, svetkovine i blagdani, posebni dani),* Kršćanska sadašnjost, Zagreb, 1995. str.166. (neki zazivi su dorađeni i dodanii). [↑](#footnote-ref-1)